galenus.de-simplicium-medicamentorum-temperamentis-ac-facultatibus-libri-xi 9.2.2
[ β΄ . Περὶ αἱματίτου , γαλακτίτου καὶ μελιτίτου . ] εἷς δέ τίς ἐστι τῶν τοιούτων καὶ ὁ καλούμενος αἱματίτης , ἀπὸ τῆς κατὰ τὴν χρόαν ὁμοιότητος οὕτως ὠνομασμένος , ὥσπερ γε καὶ ὁ γαλακτίτης , ἐπειδὴ κᾀκεῖνος εἰς χυλὸν λυθεὶς ὅμοιος φαίνεται γάλακτι . παραπλήσιον δ’ αὐτῷ κατὰ τὴν χρόαν τὸν χυλὸν ἐργαζόμενος ὁ μελιτίτης , ἀπὸ τῆς κατὰ τὴν γεῦσιν ὁμοιότητος οὕτως ὠνόμασται . δέδεικται δ’ ἐν τῷ τετάρτῳ τῶνδε τῶν ὑπομνημάτων ὁ μὲν γλυκὺς ἅπας χυλὸς ὑπὸ συμμέτρου θερμασίας τοιοῦτος γινόμενος , ὁ δὲ στύφων ὑπὸ ψύξεως . ἕξει τοιγαροῦν ὁ μὲν αἱματίτης λίθος τοσοῦτον τῆς ψύξεως , ὅσον καὶ τῆς στύψεως , ὁ δὲ μελιτίτης σύμμετρον θερμότητα , μέσην δ’ ἀμφοῖν κρᾶσιν ὁ γαλακτίτης . εἰκότως οὖν ἐτόλμησαν οἱ ἰατροὶ ταῖς ὀφθαλμικαῖς δυνάμεσιν μιγνύναι τὸν αἱματίτην λίθον . καὶ μόνῳ δ’ ἂν αὐτῷ χρήσαιο τραχέων γεγονότων βλεφάρων , εἰ μὲν ἅμα φλεγμονὴ τοιαῦτ’ εἴη γεγονότα , δι’ ὠοῦ τὴν ἄνεσιν ποιούμενος , ἢ μᾶλλον ἔτι διὰ τήλεως ἀφεψήματος · εἰ δὲ χωρὶς φλεγμονῆς , δι’ ὕδατος . ἄρχου δ’ ἀεὶ μὲν ἀπὸ μετρίως ὑγροῦ διὰ τῆς μήλης ἐγχέων , ὅταν δ’ ὅτι φέρει τὴν δύναμιν αὐτοῦ θεάσῃ , παχύτερον ἀεὶ καὶ μᾶλλον ἐργάζου . καὶ τελευτῶν οὕτω παχὺ ποιήσεις ὡς διὰ μήλης πυρῆνος ὑπαλείφεν καθ’ ὑποβολὴν ἢ ἐκτροπὴν τοῦ βλεφάρου . ὁ δ’ αὐτὸς οὗτος λίθος ὁμοίως ἐπ’ ἀκόνης ἀποτριβόμενος αἵματος πτύσεσιν ἁρμόττει καὶ πᾶσιν ἕλκεσιν . ξηρὸς δὲ λειωθεὶς ὡς χνοώδης γενέσθαι καταστέλλει τὰ ὑπερσαρκοῦντα . χρῆται μὲν οὖν οὐδεὶς αὐτῷ μόνῳ καθ’ αὑτόν . ἐγὼ δ’ ἐφ’ ὧν εἶπον ἐχρησάμην , ἐκ τῆς κατὰ τὴν γεῦσιν ποιότητος εὑρὼν τὴν δύναμιν , εἶτα τῇ πείρᾳ βασανίσαι βουληθεὶς εἰ καλῶς ἐτεκμηράμην . καὶ αὐτὰ δὲ τὰ κατὰ τοὺς ὀφθαλμοὺς ἕλκη συνουλοῖ μόνος αὐτὸς , ἀποτριβόμενος μὲν , ὡς ὀλίγον ἔμπροσθεν εἶπον , ἤτοι δ’ ἐγχυματιζόμενος ἢ ὑπαλειφόμενος . ἐβασάνισα γὰρ καὶ τοῦτο τῇ πείρᾳ .
Lemmas: [ Β΄ . περι αἱματίτης , γαλακτίτης καί μελιτίτης . ] εἷς δέ τις εἰμί ὁ τοιοῦτος καί ὁ καλέω αἱματίτης , ἀπό ὁ κατά ὁ χροιά ὁμοιότης οὕτως ὀνομάζω , ὥσπερ γε καί ὁ γαλακτίτης , ἐπειδή κᾀκεῖνος εἰς χυλός λύω ὅμοιος φαίνω γάλα . παραπλήσιος δέ αὐτός κατά ὁ χροιά ὁ χυλός ἐργάζομαι ὁ μελιτίτης , ἀπό ὁ κατά ὁ γεῦσις ὁμοιότης οὕτως ὀνομάζω . δείκνυμι δέ ἐν ὁ τέταρτος ὅδε ὁ ὑπόμνημα ὁ μέν γλυκύς ἅπας χυλός ὑπό σύμμετρος θερμασία τοιοῦτος γίγνομαι , ὁ δέ στύφω ὑπό ψῦξις . ἔχω τοιγαροῦν ὁ μέν αἱματίτης λίθος τοσοῦτος ὁ ψῦξις , ὅσος καί ὁ στῦψις , ὁ δέ μελιτίτης σύμμετρος θερμότης , μέσος δέ ἄμφω κρᾶσις ὁ γαλακτίτης . ἔοικα οὖν τολμάω ὁ ἰατρός ὁ ὀφθαλμικός δύναμις μείγνυμι ὁ αἱματίτης λίθος . καί μόνος δέ ἄν αὐτός χράω τραχύς γίγνομαι βλέφαρον , εἰ μέν ἅμα φλεγμονή τοιοῦτος εἰμί γίγνομαι , διά ᾠόν ὁ ἄνεσις ποιέω , ἤ μάλα ἔτι διά τῆλις ἀφέψημα · εἰ δέ χωρίς φλεγμονή , διά ὕδωρ . ἄρχω δέ ἀεί μέν ἀπό μέτριος ὑγρός διά ὁ μήλης ἐγχέω , ὅταν δέ ὅτι φέρω ὁ δύναμις αὐτός θεάομαι , παχύς ἀεί καί μάλα ἐργάζομαι . καί τελευτάω οὕτως παχύς ποιέω ὡς διά μήλης πυρήν ὑπαλείφω κατά ὑποβολή ἤ ἐκτροπή ὁ βλέφαρον . ὁ δέ αὐτός οὗτος λίθος ὅμοιος ἐπί ἀκόνη ἀποτρίβω αἷμα πτύσις ἁρμόζω καί πᾶς ἕλκος . ξηρός δέ λειόω ὡς χνοώδης γίγνομαι καταστέλλω ὁ ὑπερσαρκόω . χράω μέν οὖν οὐδείς αὐτός μόνος κατά ἑαυτοῦ . ἐγώ δέ ἐπί ὅς λέγω χράω , ἐκ ὁ κατά ὁ γεῦσις ποιότης εὑρίσκω ὁ δύναμις , εἶτα ὁ πεῖρα βασανίζω βούλομαι εἰ καλός τεκμαίρομαι . καί αὐτός δέ ὁ κατά ὁ ὀφθαλμός ἕλκος συνουλόω μόνος αὐτός , ἀποτρίβω μέν , ὡς ὀλίγος ἔμπροσθεν λέγω , ἤτοι δέ ἐγχυματίζω ἤ ὑπαλείφω . βασανίζω γάρ καί οὗτος ὁ πεῖρα .